Predkladacia správa 

	Vláda Slovenskej republiky svojím uznesením č. 738 z 15. augusta 2001 schválila Rozvojový program externej integračnej komunikačnej stratégie. Cieľom stratégie je zvýšiť informovanosť v krajinách EÚ o Slovensku ako o budúcom členovi únie politicky, ekonomicky a spoločensky pripravenom na členstvo a snaha efektívne reagovať na obavy a pochybnosti súvisiace so vstupom SR do EÚ. Jedným z dôvodov realizácie komunikačnej stratégie bol a je nepriaznivý postoj obyvateľov členských štátov EÚ voči rozširovaniu EÚ všeobecne a zvlášť voči prijatiu Slovenskej republiky do EÚ.

	Tento materiál prezentuje vyhodnotenie plnenia programu externej integračnej komunikačnej stratégie v 1. polroku 2002 a návrh na zmenu v spôsobe realizácie komunikačnej stratégie, ku ktorému viedli doterajšie skúsenosti pri uskutočňovaní stratégie prostredníctvom zastupiteľských úradov SR v členských krajinách EÚ.